**DĖL ROKIŠKIO R. PANDĖLIO PRADINĖS MOKYKLOS REORGANIZAVIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.97 straipsnio 3 dalimi, 2.103 straipsniu, Lietuvos Respublikos biudžetinių įstaigų įstatymo 4 straipsnio 3 dalies 1, 4 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės tarybos 2018 m. kovo 5 d. sprendimu Nr. TS-48 „Dėl sutikimo reorganizuoti Rokiškio r. Pandėlio pradinę mokyklą, prijungiant ją prie Rokiškio r. Pandėlio gimnazijos“ ir įgyvendindama Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės taryba n u s p r e n d ž i a:

1. Reorganizuoti nuo 2018 m. liepos 31 d. biudžetinę įstaigą Rokiškio r. Pandėlio pradinę mokyklą, prijungiant ją prie Rokiškio r. Pandėlio gimnazijos, kuri kaip juridinis asmuo, po reorganizavimo tęs veiklą. Rokiškio r. Pandėlio pradinė mokykla, kaip juridinis asmuo, po reorganizavimo baigs veiklą.

2. Patvirtinti Rokiškio r. Pandėlio pradinės mokyklos reorganizavimo, prijungiant ją prie Rokiškio r. Pandėlio gimnazijos, sąlygų aprašą (pridedama).

3. Patvirtinti Rokiškio r. Pandėlio gimnazijos naujos redakcijos nuostatus (pridedama).

4. Įpareigoti Rokiškio r. Pandėlio pradinės mokyklos direktorių Valdį Vaičėną iki 2018 m. liepos 31 d. išregistruoti Rokiškio r. Pandėlio pradinę mokyklą iš Juridinių asmenų registro ir atlikti visus su reorganizavimu susijusius veiksmus įstatymų nustatyta tvarka.

5. Įgalioti Rokiškio r. Pandėlio gimnazijos direktorių Donatą Karaliūną pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui.

6. Pavesti Rokiškio rajono savivaldybės administracijos direktoriui įstatymų nustatyta tvarka atlikti visus su Rokiškio r. Pandėlio pradinės mokyklos reorganizavimu susijusius veiksmus iki 2018 m. liepos 31 d.

7. Nustatyti, kad Rokiškio rajono savivaldybės administracijos Švietimo skyrius yra atsakingas už šio sprendimo įgyvendinimą.

8. Pripažinti netekusiais galios Rokiškio r. Pandėlio gimnazijos nuostatus, patvirtintus Rokiškio rajono savivaldybės tarybos 2014 m. gegužės 30 d. sprendimo Nr. TS-111 „Dėl Rokiškio r. Kamajų Antano Strazdo gimnazijos, Rokiškio r. Obelių gimnazijos, Rokiškio r. Pandėlio gimnazijos nuostatų patvirtinimo“ 1.3 punktu.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANDĖLIO PRADINĖS MOKYKLOS REORGANIZAVIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atlikti su Rokiškio r. Pandėlio pradinės mokyklos reorganizavimu susijusius veiksmus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas, Rokiškio rajono savivaldybės tarybos 2018 m. kovo 5 d. sprendimas Nr. TS-48 „Dėl sutikimo reorganizuoti Rokiškio r. Pandėlio pradinę mokyklą, prijungiant ją prie Rokiškio r. Pandėlio gimnazijos“.

**Sprendimo projekto esmė.**

 Atlikti su Rokiškio r. Pandėlio pradinės mokyklos reorganizavimu susijusius veiksmus įstatymų nustatyta tvarka: reorganizuoti nuo 2018 m. liepos 31 d. biudžetinę įstaigą Rokiškio r. Pandėlio pradinę mokyklą, prijungiant ją prie Rokiškio r. Pandėlio gimnazijos; patvirtinti Rokiškio r. Pandėlio pradinės mokyklos reorganizavimo, prijungiant ją prie Rokiškio r. Pandėlio gimnazijos, sąlygų aprašą; patvirtinti Rokiškio r. Pandėlio gimnazijos naujos redakcijos nuostatus; įpareigoti Pandėlio pradinės mokyklos direktorių atlikti visus su reorganizavimu susijusius veiksmus; įgalioti Rokiškio r. Pandėlio gimnazijos direktorių pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui; pavesti savivaldybės administracijos direktoriui įstatymų nustatyta tvarka atlikti visus su Rokiškio r. Pandėlio pradinės mokyklos reorganizavimu susijusius veiksmus; nustatyti, kad Švietimo skyrius yra atsakingas už šio sprendimo įgyvendinimą.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Racionalizuotas Rokiškio r. Pandėlio pradinės mokyklos ir Rokiškio r. Pandėlio gimnazijos valdymas, užtikrinant kokybišką gimnazijai priskirtų funkcijų vykdymą, siekiant geresnės ugdymo kokybės bei  efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų reikės įstatymų nustatyta tvarka reorganizavimo dokumentų įregistravimui Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė